मध्यप्रदेश में पिछले विधानसभा चुनाव में भाजपा को 230 में से 165 सीटें मिली थीं और कांग्रेस को सिर्फ़ 58। भाजपा को क़रीब 45 प्रतिशत वोट मिले थे और कांग्रेस को 36 प्रतिशत से कुछ ज्यादा। लेकिन पिछले पांच साल में मध्यप्रदेश की ज़मीन भाजपा के लिए लगातार बंजर हुई है और कांग्रेस के लिए उर्वर। इस बीच हुए स्थानीय निकायों और लोकसभा-विधानसभा के उपचुनाव नतीजे बता रहे हैं कि इस साल के आख़ीर में होने वाले चुनाव भाजपा की सीटें 90 के पार नहीं जाने देंगे। राष्ट्रीय स्वयंसेवक संघ का भीतरी आकलन तो इस आंकड़े को 75 के आसपास मान रहा है।